GROENHEIDE BOEKE :: Heideroos Romanse
— Heideroos Romanse —
Artsie vir die Platteland 28
Kato Viljoen is nie net die nuwe veearts op die dorp nie, maar ook die punt van aandag vir elke jongman in die distrik. Sy moet behoorlik bontstaan om hulle weg te hou. Dis egter die kortaf Conrad Hoffman wat glad nie in haar belangstel nie, oor wie sy nie kan ophou dink nie. Maar hy dra 'n trouring en na die bloutjie wat sy met (die getroude) Flip geloop het, probeer Kato red van haar reputasie wat nog oor is om te red. Die lewe se draaie bereik breekpunt wanneer die waarheid oor almal se verlede op 'n dramaties punt tot die lig kom en Kato se lewe dodelik bedreig word.
Sewentig Maal Sewe 25
Alana het nog altyd gereken dat Darryl maar net die skaam tipe is wat nie onnodig uitbrei oor homself nie. Dinge verander egter drasties wanneer Dwayne opdaag en Darryl genoodsaak is om die donker geheim in sy verlede met Alana te deel. Wat volg, is 'n harde toets van Alana se liefde vir Darryl … maar ook word die twee broers gedwing om te leer wat dit werklik beteken om te vergewe. Sewentig maal sewe keer.
Meanderpad na die Hart van Adelaides Rust 24
Daniël Gericke, kleinseun van Daniël senior, is 'n argitek en aandeelhouer in sy oupa se ontwikkelingsmaatskappy. Oupa Daniël dreig om hom te onterf as hy nie trou en 'n erfgenaam voorsien nie. In 'n restaurant hoor hy hoedat hy beswadder word deur Lucille Meyer, wat hy al vir maande vermy. Haar vriendin, 'n regte klein snipgesig, verklaar onomwonde dat sou sý hom dalk eendag ontmoet, sy vir hom sal wys waar Dawid die wortels gegrawe het.
'n Meisie storm eendag in sy kantoor in. Niemand anders as die snipgesiggie, Sonnike Calitz, nie. Sy soek hulp om haar pa, wat daar werksaam was, se onskuld te bewys nadat hy van geldverduistering aangekla word. Hier sien hy sy kans om wraak te neem. Hy sal help slegs as sy instem om met hom te trou. Hý sal nou vir háár wys waar Dawid die wortels gegrawe het.
Sagteband, 18.5cm × 12.7cm, 230 bladsye.
Gesnyde Liefde 23
Naomi moet die onverklaarbare dood van dolfyne gaan ondersoek. Sy beland in die enigste gastehuis op 'n klein, afgeleë gehuggie, waar die ander gaste 'n klomp mans is wat heeldag visvang. Behalwe die geheimsinnige Herman wat dalk net te veel in haar werk belangstel. Dit blyk gou dat die taak nie so maklik gaan wees nie en dat visvang is nie al waarmee die mans hulself besig hou nie, tot so 'n mate dat Naomi se ontluikende gevoelens nie net verraai word nie, maar dat sy naderhand ook in lewensgevaar verkeer.
Sagteband, 18.5cm × 12.7cm, 166 bladsye.
Oor Daniël 21
Spoke uit die Verlede 20
Lindi besluit om 'n pos as veearts op 'n klein plattelandse dorpie te aanvaar, hoofsaaklik om finaal afskeid te neem van Alex. Daar ontmoet sy vir Dirk, die aantreklike (en ongetroude) beesboer wat haar sommer onmiddellik as onbekwaam behandel net omdat sy 'n vrou is. Tog blyk dit gou dat Lindi se vermoë as veearts nie werklik die rede vir Dirk se onbeskofde optrede is nie, maar met Lindi se eksman en die plaaslike rokjagter wat albei na haar vry, gaan Dirk ooit 'n kans gegee word?
Sagteband, 18.5cm × 12.7cm, 224 bladsye.
Op Gister se Spore 19
Amelia word ingelig dat sy is die erfgenaam van 'n plaas in Ierland. Aangesien haar lewe nie te vlot verloop nie, besluit sy om sak en pak 'n nuwe begin in 'n nuwe land te gaan maak. Die aankoms is egter nie soos sy verwag het nie en word Amelia uit noodsaak gedwing om vir eers te loseer by haar toekomstige buurman. Hy reken egter dat alles is nie pluis met die erflating nie en begin ondersoek instel. Om alles te kroon, is Amelia skielik seker dat haar erfplaas tans bewoon word deur die misbaksel wat jare gelede haar lewe verwoes het.
Sagteband, 18.5cm × 12.7cm, 170 bladsye.
Groen Skoene 18
Liefde Gelouter 17
Petro se liefde word deur haar verloofde verraai en dan vind sy boonop uit dat sy is swanger. Hoe gaan sy die skande en oneer ooit verwerk?
Dewald word gejag deur 'n gewetenlose vrou wat besluit het dat hy nét die regte man vir haar gaan wees.
Petro en Dewald besluit om 'n skynhuwelik vir so drie jaar aan te gaan, want dan word beide se probleme mos opgelos. Hulle het egter nie rekening gehou met hul eie gevoelens nie … en veral nie met die vasberade Celia nie, wat tot gevaarlike uiterstes gaan om haar man te vang.
Verkeerdeveer Liefde 15
Met 'n graad in joernalistiek en geen kennis van spreitabelle kom Marilise na twee jaar in Londen terug op haar tuisdorp. Werk is skaars en hubare mans ook – tot die dag toe alles verander en sy al gou moet kies tussen die nuwe jong veearts en die man wat haar die loopbaan van haar drome aanbied. Maar watter een is vir haar? Liefde kan so bedrieglik wees soos die uiterlik van haar verkeerde­veerkanarie …
'n Meisie-Meisie 14
Antoni se Laaste Vlug 13
Die Cliché-Moord 12
Die Wraak is … Soet? 11
Kort na 'n heerlike somerromanse raak Breggie verloof aan die opwindende Werner Gouws. Eers tydens hul verlowingspartytjie kom sy agter wat die galante heer se ware bedoelings is – en ontmoet terselfdertyd vir die eerste keer sy ouer broer Marius, wat haar terstond daarvan beskuldig dat sy is 'n flerrie en 'n fortuinsoeker.
Breggie vlug, met die vaste besluit om wraak te neem. Sy kry haar kans, maar raak dan hopeloos verstrik in omstandighede wat haar hulpeloos laat gryp na 'n laaste strooitjie om haar waardigheid te red.
Sagteband, 18.5cm × 12.7cm, 212 bladsye.
Skoenpolitoer vir die Liefde 10
Slaaisous vir die Liefde 9
Liewer 'n Stalkneg 8
Elize het haar man verloor in 'n verdagte bootongeluk. Die versekering betaal teësinnig uit en Ruan Vorster word aangestel om die saak verder te ondersoek.
Alles is duidelik nie pluis nie, want Elize tree op asof sy kranksinnig word. Ook weier sy om die versekeringsgeld te aanvaar. In 'n poging om agter die kap van die byl te kom nooi Ruan haar om saam met sy suster en dié se verloofde 'n langnaweek op sy wildplaas deur te bring. En dis dan wanneer Ruan ontdek dat Elize se eienaardige gedrag te make het met 'n persoon wat direk betrokke was by die ongeluk: 'n handlanger, of dalk haar oorlede man se spook?
Nooientjie van My Drome 5
Agtienjarige Tita Verster is die probleemkind van Kroondorp. Marius de Wet, die jong plaaslike dokter, vermoed dis omdat sy deur haar ma verwaarloos is, en ontferm hom oor haar as interessante 'geval'. 'n Ramp van 'n partytjie laat Tita egter so ver in haar dop terugkruip dat Marius alle moed verloor.
Totdat iemand uit sy eie verlede opdaag wat Tita se toekoms ook wil verander …
Oorspronklik uitgegee in 1959.
– Lees 'Nooientjie van My Drome' aanlyn!
My Lewe in 'n Tas 4
"x no" 3
Hemelsblou & Seegroen 2
Terugreis na Môre 1
Suné is vyftig jaar oud en eensaam, totdat sy op aandrang van haar kinders op 'n safari-tog na Zambië gaan. Sy maak kennis met haar agt mede-toergangers, en word veral beïndruk deur die aantreklike Bart Jacobs, 'n wewenaar-sakeman met sielewroeging. Alle geheime drome wat sy ondanks haar teenstand begin koester vervaag egter wanneer hul vliegtuig in die wildernis neerstort en die nege reisigers in 'n stryd om oorlewing betrokke raak. Tog bly die vlammetjie van liefde in Suné brand …